Un tânăr de 22 de ani și-a ucis în bătaie bunicul, deși acesta a avut grijă de el. Patima în care ar fi căzut criminalul
Un tânăr de 22 de ani din Zalău este acuzat că și-a ucis cu brutalitate bunicul. Crima a fost descoperită de unchiul băiatului, care a presimțit că s-a petrecut ceva rău când a văzut că bătrânul nu mai răspunde la telefon.
Băiatul ar fi trebuit să aibă numai recunoștință pentru bunic: el era cel care îi purta de grijă, în ultimii ani. Tânărul nu avea serviciu și nu se știe dacă era sub influența drogurilor sau alcoolului.
Oribila crimă s-a petrecut în apartamentul unui bloc din Zalău, unde tânărul locuia cu bunicul în vârstă de 72 de ani. Bătrânul l-a luat luat sub acoperișul său și i-a purtat de grijă în ultimii ani, după ce băiatul a rămas orfan fără tată, iar mama lui a plecat la muncă în stăinătate.
Nimeni nu se aștepta la o asemenea nenorocire.
Unchiul băiatului, îngrijorat că tatăl său nu-i mai răspunde la telefon, a venit la apartament să vadă ce se petrece.
În locuință l-a găsit pe bietul om fără viață și a sunat la 112.
Vecină: "A venit și l-au găsit cum l-au găsit. Nu am auzit și suntem perete în perete".
Reporter: Îl știți pe nepot?
Vecină: "Îl știu de mic".
Reporter: A avut probleme cu legea?
Vecină: "În jurul Sărbătorilor au venit doi polițiști cu el. L-au găsit pe drum și n-a vrut să vorbească".
Potrivit procurorilor, bătrănul a fost lovit în cap, cn un obiect dur, până a decedat.
Sorin Flonta, prim-procuror: "Imediat după săvârșirea infracțiunii, acesta a părăsit locuința. Până acum nu am stabilit motivul săvârșirii faptei".
Un echipaj de poliție a pornit pe urmele tânărului de 22 de ani și, în cele din urmă, l-a găsit în gară.
Bărbat: "Am auzit și eu că consuma droguri. Copilul a dat în patima drogurilor".
Tânărul refuză să comunice cu anchetatorii și a fost arestat preventiv pentru omor. Dacă se va dovedi vinovat, riscă 20 de ani de închisoare.
Procurorii au mai multe ipoteze și așteaptă si rezultatul probelor biologice pentru a vedea dacă suspectul era sub influența unor substanțe interzise.